[{"text_idx": "#000002", "text": "Gipuzkoako Foru Aldundiak bultzatutako Gipuzkoa Irudikatuz 2030 (Gi2030) egitasmoaren ikerketa ekintza bat da festibala, eta EHUk gidatuko du herritarrekin eta gizarte eragileekin batera, Gipuzkoak 2030 Agendari aurre egiteko dituen erronken eta gaitasunen ikuspegi partekatua izateko. Jaialdiaren helburua da unibertsitate-kulturari eta lankidetza publiko-komunitarioari buruzko hausnarketa esparru akademikotik haratago zabaltzea, eta, aldi berean, ikaskuntza kolektiborako, esperientzietan oinarritutako espazio atsegin bat sustatzea, \u201cGipuzkoako lurraldearen etorkizuna irudikatzeko\u201d."}, {"text_idx": "#000004", "text": "17:00etatik 20:00etara, besteak beste, hitzaldiak eta talde dinamikak egingo dira Burugorri ostatuan"}, {"text_idx": "#000006", "text": "Itziarren egingo den saioaren ideia nagusia \u201cetorkizunak irudikatzea\u201d izango dela nabarmendu dute; Verena Hammes iraunkortasunaren eta eraldaketa sozialaren ekintzaileak emandako dinamika baten bidez hori lortzen saiatuko direla aurreratu dute. Ondoren, Mari Luz Esteban EHUko irakasleak hitzaldia eskainiko du; Haragizko erreformak (Pamiela, 2023) poema liburua aurkeztuko du, eta \u201clurraldearen eta bertako biztanleen iraganari, orainari eta etorkizunari begira\u201d ipiniko ditu larunbatean Itziarko jardunaldira bertaratzen direnak."}, {"text_idx": "#000009", "text": "Uztailaren 7an hasiko da Espainiako gorteetarako hauteskunde kanpaina"}]